eksperimentfilm
Store norske leksikon,Kunst og estetikk,Film, TV og teater,Film og TV,Film- og TV-teori,Filmsjangre
Eksperimentfilm er i videste forstand enhver film som er laget med en ikke-tradisjonell teknikk eller fortellemåte, ofte som en bevisst opposisjon mot klassisk fortellende Hollywood-film.
Det eksperimentelle kan gjelde både fraværet av en konvensjonell fortelling, som i Eraserhead (1977) av amerikanske David Lynch, og betoningen av spesielle audiovisuelle virkemidler, som i The Fall of the House of Usher (1928) av franske Jean Epstein.Eksperimentfilm som begrep er nært beslektet med den filmatiske surrealismen som ble grunnlagt på 1920-tallet av filmskapere som Germaine Dulac og Luis Buñuel.Dokumentarfilmer som Mannen med filmkameraet (1929) av sovjetiske Dziga Vertov kalles også eksperimentelle. Les mer i Store norske leksikon film